ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சென்னை துறைமுகம் முதல் மதுரவாயல் முனையம் வரையிலான திட்டம் டிசம்பர் -2024-க்குள் நிறைவடையும்
மத்திய சாலை போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி வெளியிட்டுள்ள ட்விட்டர் பதிவில்,புதிய இந்தியாவில் தடையற்ற பன்னோக்கு போக்குவரத்து இணைப்பை அளிக்கும் வகையில், ரூ.5800 கோடி செலவில் சென்னை துறைமுகம் முதல் மதுரவாயல் முனையம் வரையிலான இணைப்பு பணிகள் நடைபெற்று வருகிறது என்று குறிப்பிட்டுள்ளார்.
சென்னை துறைமுகத்தில் தொடங்கி மதுரவாயல் வரை உயர்த்தப்பட்டு கட்டப்பட்டு வரும் 20.5 கிலோ மீட்டர் தொலைவிலான பாலம் 4 பகுதிகளாக கட்டப்படும் என்று கூறியுள்ளார்.
இத்திட்டம் டிசம்பர் 2024-ம் ஆண்டிற்குள் நிறைவடையும் என்றும், இதன் மூலம் சென்னை துறைமுகத்தின் சரக்கு கையாளும் திறன் 48% அதிகரிக்கும் என்றும், அதேபோல். காத்திருப்பு காலம் 6 மணி நேரம் குறையும் என்றும் திரு நிதின் கட்கரி தெரிவித்துள்ளார்.
------
(Visitor Counter : 153
ஜவுளித்துறை அமைச்சகம்
ஆண்டு இறுதிக் கண்ணோட்டம் 2020 - ஜவுளி அமைச்சகம்
ஜவுளித்துறை நமது நாட்டில் முக்கியமான இடத்தை வகிக்கிறது. இந்திய ஜவுளித்துறை உலகின் ஆறாவது பெரிய ஜவுளி மற்றும் துணி வகைகளின் ஏற்றுமதியாளர் ஆகும்.
நமது நாட்டில் வேளாண் துறைக்கு பிறகு அதிகளவில் வேலை வாய்ப்புகளை வழங்கும் துறை ஜவுளித்தொழில் ஆகும். வணிக ஏற்றுமதிகளில் இதன் பங்கு 12 சதவீதம் ஆகும். 2020-ஆம் ஆண்டு பல்வேறு முக்கிய நடவடிக்கைகளை ஜவுளி அமைச்சகம் எடுத்தது. இதன் விளைவாக இத்தொழில் முக்கியமான மைல்கல்களைக் கண்டு வளர்ச்சியடைந்தது. முக்கியமான சில அம்சங்கள் வருமாறு:ரூ 7,000 கோடி மதிப்பிலான தனிநபர் பாதுகாப்பு உபகரண உற்பத்தி என்னும் புதிய தொழில் வளர்த்தெடுக்கப்பட்டது.1100 தனிநபர் பாதுகாப்பு உபகரண உற்பத்தியாளர்கள் தினமும் 4.5 இலட்சம் தனிநபர் பாதுகாப்பு உபகரணங்களை உற்பத்தி செய்ததன் மூலம் உலகின் இரண்டாவது மிகப் பெரிய தனிநபர் பாதுகாப்பு உபகரண உற்பத்தியாளராக இந்தியா திகழ்கிறது.ரூ 1480 கோடி மதிப்பில் தேசியத் தொழில்நுட்ப ஜவுளி இயக்கத்திற்கு ஒப்புதல் அளிக்கப்பட்டது.சுத்தப்படுத்தப்பட்ட டெரெப்தாலிக் அமிலம் மற்றும் அக்ரிலிக் நார் மீதான பொருள் குவிப்புக்கு எதிரான வரி நீக்கப்பட்டது.இந்தியப் பருத்திக்கு ‘கஸ்தூரி காட்டன் இந்தியா’ என்னும் வணிகப் பெயர் சூட்டப்பட்டு, இலச்சினையும் வெளியிடப்பட்டது.கைத்தறி நெசவாளர்கள்/கைவினைக் கலைஞர்கள்/உற்பத்தியாளர்களுக்கு பெரிய சந்தையை வழங்கும் விதமாக அரசு மின் சந்தைத் தளத்தில் பங்கேற்பு.கைவினைப் பொருள்கள் மற்றும் கையால் செய்யப்படும் பொம்மைகள் தொழில் உள்ளிட்ட இந்திய பொம்மைத் தொழிலை ஊக்குவிக்க தேசிய செயல் திட்டம் தயாரிக்கப்பட்டது.2021 பிப்ரவரி 27-ஆம் தேதியில் இருந்து மார்ச் 3-ஆம் தேதி வரை தேசிய பொம்மைக் கண்காட்சியை நடத்தத் திட்டமிடப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்;
https://www.pib.gov.in/PressReleasePage.aspx?PRID=1684735
மனித வள மேம்பாட்டு அமைச்சகம்
‘காசி தமிழ் சங்கமம்' நிகழ்வின் இரண்டாம் நாளன்று தமிழகத்தின் பிரதிநிதிகள் குழு சாரநாத், கங்கை படித்துறைகளை பார்வையிட்டது
“காசி தமிழ் சங்கமத்தில்” கலந்து கொள்வதற்காக தமிழகத்தில் இருந்து காசிக்கு சென்ற பிரதிநிதிகளின் முதல் குழுவினர் புனித கங்கை படித்துறைகள், காசி விஸ்வநாதர் ஆலயம், தாதாகட் படித்துறை, சாரநாத்தின் முல்கந்தா குடி விகாரா மற்றும் பனாரஸ் இந்து பல்கலைக்கழக வளாகத்தில் உள்ள கண்காட்சி அரங்குகளையும் பார்வையிட்டனர்.
அதிகாலையில் கங்கை ஆற்றின் ஓரத்தை வந்தடைந்த குழுவினர், அனுமான் படித்துறையில் நீராடினர். அதன் பிறகு காசி விஸ்வநாதர் ஆலயத்தில் அவர்கள் தியானம் செய்தனர். புனித கங்கையில் நீராடி, ஆலயத்தில் தியானம் செய்தது, அவர்களுக்கு மிகுந்த மன அமைதியை அளித்தது.
புத்த மதத்தின் நான்கு முக்கிய யாத்திரை தலங்களுள் ஒன்றான சாரநாத்திற்கு குழுவினர் சென்றனர். சாரநாத் அருகே சாராய் மோகனாவில் உள்ள தாதாகட் படித்துறைக்குச் சென்றதோடு மாலையில் நடைபெற்ற கலாச்சார நிகழ்ச்சிகளையும் கண்டுகளித்தனர். பகவான் புத்தரின் முதல் போதனை நடைபெற்ற இடத்திற்குச் சென்று ஆயிரக்கணக்கான ஆண்டுகள் பழமை வாய்ந்த வரலாறு மற்றும் பாரம்பரியம் குறித்த தகவல்களை அவர்கள் அறிந்து கொண்டனர். முல்கந்தா குடி விகாரா மற்றும் அதைச் சுற்றியுள்ள தலங்கள் உள்ளிட்ட தொல்பொருள் வளாகங்களைக் கண்டு குழுவினர் தங்கள் மகிழ்ச்சியை வெளிப்படுத்தினார்கள்.
சிவமயம்  மற்றும் சக்திமயம்  இணைந்து சங்கமித்ததோடு, அந்த ஒளியின் கீழ் ஒட்டுமொத்த நிகழ்வின் பரவசமும் ஒவ்வொரு தலைமுறையினரின் இதயத்திலும் குடி கொண்டது.
தமிழகத்தின் விருந்தினர்களும் பிரதிநிதிகளும் கலந்து கொண்டிருப்பது வரலாற்று சிறப்புமிக்க “காசி தமிழ் சங்கமம்” நிகழ்வை பெருமளவு ஊக்குவிக்கிறது. காசியில் வசிக்கும் உள்ளூர் மக்கள் அதிகளவில் இந்த நிகழ்ச்சிக்கு வருகை தந்தது, இந்நிகழ்வின் குறிப்பிடத்தக்க அம்சமாகும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleaseIframePage.aspx?PRID=1877563&RegID=3&LID=1
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பால்பண்ணைத் தொழிலை ஊக்குவிக்க பயிற்சித் திட்டம்
கால்நடை பராமரிப்பு மற்றும் பால்வளத்துறை, பால் பண்ணைத் தொழிலை ஊக்குவிக்க பல்வேறு பயிற்சித் திட்டங்களை செயல்படுத்தி வருகிறது.
ராஷ்ட்ரீய கோகுல் மிஷன் கீழ் அனைத்து மாநிலங்கள், யூனியன் பிரதேசங்களுக்கு நிதி விடுவிக்கப்பட்டு, கிராமப்புற பகுதிகளில் பன்நோக்கு செயற்கை கருவூட்டல் தொழில்நுட்பவியலாளர்களுக்கு திறன் மேம்பாட்டுக்கான அடிப்படை பயிற்சி வழங்கப்படுகிறது.
பால் பதப்படுத்துதல் மற்றும் உள்கட்டமைப்பு மேம்பாட்டு நிதியின் கீழ் மாநில கூட்டுறவு மற்றும் கம்பெனிகள் சட்டத்தின் கீழ் பதிவு செய்யப்பட்ட பால் உற்பத்தியாளர் சங்கங்கள், பால் பண்ணைகள், சுயஉதவி குழுக்கள், விவசாய உற்பத்தியாளர் அமைப்புகளுக்கு வட்டி மானியத்துடன் கடனுதவி வழங்கப்படுகிறது.
தேசிய பால் பண்ணை மேம்பாட்டுத் திட்டத்தின் பயிற்சி மற்றும் விவசாயிகளுக்கு விழிப்புணர்வு ஏற்படுத்த மானிய உதவி வழங்கப்படுகிறது.
ராஷ்ட்ரீய கோகுல் மிஷன் தவிர மற்ற 2 திட்டங்கள் தேவை அடிப்படையில் செயல்படுத்தப்படுவதால் இலக்கு எதுவும் நிர்ணயிக்கப்படவில்லை. ராஷ்ட்ரீய கோகுல் மிஷன் திட்டத்தின் கீழ் அடுத்த ஐந்தாண்டுகளில் 9958 செயற்கை கருவூட்டல் தொழில்நுட்பவியலாளர்கள் நியமிக்க இலக்கு நிர்ணயிக்கப்பட்டுள்ளது.
மக்களவையில் மத்திய மீன்வளம், கால்நடை பராமரிப்பு மற்றும் பால்பண்ணைத் துறை அமைச்சர் திரு பர்ஷோத்தம் ருப்லா எழுத்து மூலம் அளித்த பதிலில் இதனை தெரிவித்துள்ளார்.
ரெயில்வே அமைச்சகம்
44 ஓரளவு அதிவிரைவு ரெயில் செட்டுகள்  தயாரிப்பதற்கான டெண்டர் ரத்து செய்யப்பட்டுள்ளது
44 ஓரளவு அதிவிரைவு ரெயில் செட்டுகள்  தயாரிப்பதற்கான டெண்டர் ரத்து செய்யப்பட்டுள்ளது.
திருத்தப்பட்ட பொதுக் கொள்முதல்  ஆணைக்கு ஏற்ப புதிய டெண்டர் ஒரு வாரத்திற்குள் வெளியிடப்படும்.
(Visitor Counter : 102
கலாசாரத்துறை அமைச்சகம்
தேசிய நாடக சங்கப் பள்ளியின் புதிய தலைவராக மூத்த நடிகர் பிரகாஷ் ராவலை குடியரசு தலைவர் நியமித்தார்
தேசிய நாடக சங்கப் பள்ளியின் புதிய தலைவராக மூத்த நடிகர் திரு பிரகாஷ் ராவலை குடியரசு தலைவர் திரு ராம் நாத் கோவிந்த் நியமித்தார்.
இதைத்தொடர்ந்து திரு பிரகாஷ் ராவலை வாழ்த்திய மத்திய கலாச்சாரம் மற்றும் சுற்றுலா இணை அமைச்சர் திரு பிரகலாத் சிங் படேல், நாட்டில் உள்ள மாணவர்கள் மற்றும் கலைஞர்களுக்கு அவரது திறன் பலனளிக்கும் என்றார்.
தேசிய நாடக சங்கப் பள்ளியின் தலைவராக திரு பிரகாஷ் ராவல் நான்கு வருடங்களுக்கு பதவி வகிப்பார். திரு ராவல் நாடகங்கள் மற்றும் திரைப்படங்கள் ஆகிய இரண்டிலும் மிகச்சிறந்த நடிகர் ஆவார்.
கடந்த 40 வருடங்களாக கலைச்சேவை ஆற்றி வரும் அவர் தேசிய விருது உட்பட பல்வேறு விருதுகளை பெற்றுள்ளார். 2014ம் ஆண்டில், கலைத் துறைக்கான அவரது பங்களிப்புக்காக பத்மஸ்ரீ விருதும் அவருக்கு வழங்கப்பட்டது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653678
(Visitor Counter : 129
சிறப்பு சேவைகள் மற்றும் கட்டுரைகள்
சர்வதேச விருதினை வென்ற புதுச்சேரி பல்கலைக்கழகத்தின் முன்னாள் மாணவி
புதுச்சேரி பல்கலைக்கழகத்தின் துணைவேந்தர் பேராசிரியர் குர்மீத்சிங் அவர்கள் சர்வதேச விருதானபிரிட்டிஷ் கவுன்சிலின் மதிப்புமிக்க மகளிர் அறிவியல் ஃபெல்லோஷிப்பை வென்ற புதுச்சேரி பல்கலைக்கழகத்தின் முன்னாள் மாணவியான முனைவர் தபஸ்ஸும் அப்பாஸி அவர்களுக்கு பாராட்டுகளையும் ஆசிகளையம் வழங்கினார். உலக தரவரிசை பட்டியலில் உயர்ந்த இடத்தில் உள்ள  எடின்பர்க் பல்கலைக்கழகத்தில் அவர் அதனைப் பெறவுள்ளார்.
மேலும்,அங்கு அவர் புதுப்பிக்கத்தக்க எரிசக்தி ஆதாரங்களுக்கு முக்கியத்துவம் அளிக்கக் கூடிய வகையில், ஆற்றல் மற்றும் சுற்றுச்சூழலை நிர்வகிப்பதில் செயற்கை நுண்ணறிவு நுட்பங்களைப் பயன்படுத்துவதில் பணியாற்றவுள்ளார்.
டாக்டர் தபஸ்ஸும் புதுச்சேரி பல்கலைக்கழகத்தில் எம்.டெக் பயில்கையில்,அத்துறையில் முதலிடம் பெற்றதற்காக தங்கப் பதக்கம் வென்றதோடு, பின்னர் அதே பல்கலையில் தனது முனைவர் பட்டம் முடித்த இவர், தான் ஆரம்பித்த புதுமையான ஆராய்ச்சி முயற்சியினை எடின்பர்க் பல்கலைக்கழகத்தில் மேலும் விரிவாக மேற்கொள்ளவுள்ளார். அவரது Ph.D பணியிலிருந்து எழும் வெளியீடுகள் ஏற்கனவே உலகம் முழுவதிலுமிருந்து 1200 மேற்கோள்களைப் பெற்றுள்ளது. இது அவரை உலகளாவிய அறிவியல் துறையில் வளர்ந்து வரும் நட்சத்திரமாகவும் உலகின் ஒட்டுமொத்த சிறந்த 12% விஞ்ஞானிகளில் ஒருவராகவும் மாற்றியுள்ளதென்பது குறிப்பிடத்தக்கது.
டாக்டர் தபஸ்ஸும் அவர்கள் கடந்த 4 ஆண்டுகளாக உதவிப் பேராசிரியராக  டெஹ்ராடூனில் உள்ள UPES பல்கலைக்கழகத்தில் பணிபுரிந்து, தற்பொழுது பல்கலைக்கழகம் வழங்கிய ஓய்வுக்கால விடுப்பில் எடின்பர்க் செல்கிறார். இது தொடர்பாக அவர் கூறுகையில், இதன் அத்தனை பெருமைகளும் தான் பயின்ற புதுச்சேரி பல்கலைக்கழகத்திற்கும், குறிப்பாக, தான்சிறந்து விளங்குவதற்கான சூழ்நிலையையும், உத்வேகத்தையும், ஊக்கத்தையும் அளித்த புதுச்சேரி பல்கலைக்கழக துணைவேந்தர் பேராசிரியர் குர்மீத் சிங் அவர்களையுமே சேரும் என்று பெருமையுடன் தெரிவித்துள்ளார்.
பிரதமர் அலுவலகம்
பிரதமர் தேசிய மலிவு விலை மருந்துகள் வழங்கும் திட்டம், இருதய ஸ்டெண்டுகள் மற்றும் செயற்கை மூட்டு பொருத்தப்பட்டு பயன்பெற்ற பயனாளிகளுடன் ஜூன் 7ம் தேதி பிரதமர் கலந்துரையாடல்
பிரதமர் பாரதீய மலிவு விலை மருந்து வழங்கும் திட்டப் பயனாளிகள் மற்றும் கட்டுபடியாகக் கூடிய விலையிலான இருதய ஸ்டெண்டுகள் மற்றும் செயற்கை மூட்டு பொருத்தப்பட்ட பயனாளிகளுடன் ஜூன் 7ம் தேதி காலை 9.30 மணிக்கு பிரதமர் திரு. நரேந்திர மோடி காணொலிக் காட்சி மூலம் கலந்துரையாடுகிறார்.
இந்த திட்டங்கள் எவ்வாறு மாற்றம் ஏற்பட்டது என்பது குறித்து நோயாளிகளின் வாழ்வில் குறிப்பாக ஏழைகளிடம் இருந்து முதன்மை பின்னூட்டத்தைப் பெறுவது இந்தக் கலந்துரையாடலின் நோக்கமாகும்.
இந்த ஒட்டுமொத்த கலந்துரையாடல்களும் நமோ செயலி, யூட்யூப், ஃபேஸ்புக் உள்ளிட்ட மாறுபட்ட சமூக ஊடக மேடைகளில் மேற்கொள்ளப்படும்.
நிதி அமைச்சகம்
ராஜஸ்தானில் உள்ள இரண்டாம் நிலை நகரங்களை மேம்படுத்த இந்தியா மற்றும் ஆசிய வளர்ச்சி வங்கிக்கு இடையே 300 மில்லியன் அமெரிக்க டாலர் கடன் ஒப்பந்தம் கையெழுத்தானது
அனைவருக்கும் நிலையான தண்ணீர் விநியோகம், சுகாதார உள்கட்டமைப்பு மற்றும் சேவைகளை ராஜஸ்தானில் உள்ள 14 இரண்டாம் நிலை நகரங்களில் வழங்குவதற்கு நிதியளிப்பதற்காக இந்திய அரசு மற்றும் ஆசிய வளர்ச்சி வங்கிக்கு இடையே 300 மில்லியன் அமெரிக்க டாலர் மதிப்பிலான கடன் ஒப்பந்தம் கையெழுத்தானது.
இந்த ஒப்பந்தத்தில் இந்தியாவின் சார்பில் நிதி அமைச்சகத்தின் பொருளாதார விவகாரங்கள் துறை கூடுதல் செயலாளர்  திரு சமீர் குமார் காரேவும், ஆசிய வளர்ச்சி வங்கியின் சார்பில் அதன் இந்தியாவுக்கான இயக்குநர் திரு டகியோ கொனிஷியும் கையெழுத்திட்டனர்.
ஒப்பந்தம் கையெழுத்தான பிறகு பேசிய திரு காரே, இந்த நகரங்களில் உள்ள ஏழைகள் மற்றும் பாதிக்கப்படக்கூடிய பிரிவினர் உட்பட அனைவரின் வாழ்க்கை தரமும் இதன் மூலம் மேம்படும் என்று கூறினார்.
சிறப்பான, தரமான மற்றும் நிலையான தண்ணீர் விநியோகம் மற்றும் சுகாதார சேவைகள் ராஜஸ்தானின் இரண்டாம் நிலை நகரங்களில் இந்த ஒப்பந்தத்தின் மூலம் கிடைக்கும் என்று அவர் மேலும் கூறினார்.
திரு கொனிஷி கூறுகையில், இந்த திட்டம் நகர்ப்புற உள்ளாட்சி அமைப்புகளுக்கு அதிகாரம் அளிக்கும் என்றும் அவர்களின் திறனை அதிகப்படுத்தி சீர்திருத்தங்களை உருவாக்கும் என்றும் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1663775
குடியரசுத் துணைத் தலைவர் செயலகம்
நீர் வளங்களை உகந்த முறையில் பயன்படுத்துவதை உறுதி செய்தல்; ஒவ்வொரு துளியும் முக்கியம்: குடியரசு துணைத்தலைவர் வலியுறுத்தல்
"ஒவ்வொரு துளியும் முக்கியம்" என்பதால், ஒவ்வொரு குடிமகனும் நீர் வளங்களின் உகந்த பயன்பாட்டை உறுதி செய்ய வேண்டும் என்று குடியரசு துணைத்தலைவர் திரு. ஜக்தீப் தன்கர் வலியுறுத்தியுள்ளார். ஒரு தனிநபரின் பொருளாதாரத் திறன் வீண் விரயத்தில் ஈடுபடுவதற்கான உரிமையை வழங்காது என்பதை வலியுறுத்திய குடியரசுத் துணைத்தலைவர், "நமது நாகரிக சாராம்சம் மற்றும் அரசியலமைப்பு பரிந்துரைகள் அனைத்தும் ஒரு அம்சத்தில் ஒன்றிணைகின்றன: இயற்கை வளங்களைப் பயன்படுத்தும்போது நாம் பொறுப்பான குடிமக்களாக இருக்க வேண்டும்." என்றார்.
ஜெய்ப்பூரில் இன்று நடைபெற்ற அணை பாதுகாப்பு 2023 குறித்த சர்வதேச மாநாட்டில் உரையாற்றிய குடியரசுத் துணைத்தலைவர், அணைகளை "நமது பூமியின் உயிர்நாடிக்கு அணுகலை உறுதி செய்யும் அமைதியான பாதுகாவலர்கள்" என்று குறிப்பிட்டு அணைகளின் முக்கியத்துவத்தை விவரித்தார். "அணைகள் மனித புத்திசாலித்தனம், விடாமுயற்சி மற்றும் ஒத்துழைப்பு மனப்பான்மையின் நினைவுச்சின்னங்கள்", என்று அவர் மேலும் கூறினார்.
நீர் மேலாண்மையுடன் பாரதத்தின் உள்ளார்ந்த தொடர்பை எடுத்துரைத்த குடியரசு துணைத்தலைவர், இந்திய நாகரிகம் ஆயிரக்கணக்கான ஆண்டுகளாக நதிகளின் கரைகளில் செழித்து வளர்ந்துள்ளது என்றும், அவற்றின் நீரிலிருந்து உயிர் மற்றும் வாழ்வாதாரத்தைப் பெறுகிறது என்றும் விளக்கினார். வேதங்கள் மற்றும் அர்த்தசாஸ்திரம் உள்ளிட்ட பண்டைய நூல்கள் நீர் பற்றாக்குறையை சமாளிக்க அணைகள் மற்றும் நீர்த்தேக்கங்களை கட்டுவதன் மூலம் நீர் ஆதாரங்களை முறையாக நிர்வகிப்பதாகக் குறிப்பிடுகின்றன என்றும் திரு தன்கர் குறிப்பிட்டார்.
வீடு தோறும் தண்ணீர் முன்முயற்சியை சரியான திசையில் ஒரு படி என்று பாராட்டிய திரு தன்கர், மாநிலங்களுக்கு இடையிலான நீண்டகால நீர் தகராறுகளைத் தீர்ப்பதன் அவசியத்தையும் வலியுறுத்தினார். மாநிலங்களுக்கு இடையிலான நதிகள் அல்லது நதி பள்ளத்தாக்குகள் தொடர்பான சர்ச்சைகளைத் தீர்ப்பதற்கான பொறிமுறையை கோடிட்டுக் காட்டும் இந்திய அரசியலமைப்பின் 262 வது பிரிவைத் தெரிந்து கொள்ளுமாறு குடியரசுத் துணைத்தலைவர் மக்களை வலியுறுத்தினார்.
அணை பாதுகாப்பு சட்டம்  2021 இயற்றப்பட்டதை பாராட்டிய திரு தன்கர், இது அதன் அணைகளைப் பாதுகாப்பதற்கான இந்தியாவின் உறுதிப்பாட்டை வலுப்படுத்துகிறது. அணைகள் புனரமைப்பு மற்றும் மேம்பாட்டுத் திட்டத்தின்  முதல் கட்டம் வெற்றிகரமாக முடிக்கப்பட்டது என்று கூறினார். சமீபத்தில் தொடங்கப்பட்ட திட்டத்தின் இரண்டாம் மற்றும் மூன்றாம் கட்டம் இந்தியாவின் பல மாநிலங்களில் அணைப் பாதுகாப்பை மேலும் மேம்படுத்தும் என்று அவர் நம்பிக்கை தெரிவித்தார்.
உலக அரங்கில் இந்தியாவின் வளர்ந்து வரும் செல்வாக்கைப் பாராட்டிய குடியரசுத் துணைத்தலைவர், ஜி 20 இல் இந்தியா தலைமைப் பதவியில் இருந்தபோது நமது நாகரிக நெறிமுறைகள் உலகத்துடன் பகிர்ந்து கொள்ளப்பட்டன. இந்த உச்சிமாநாடு இந்தியாவுக்கு ஒரு வரையறுக்கப்பட்ட தருணம் எனவும்
இந்நிகழ்ச்சியின் போது, ஜல்சக்தி அமைச்சகத்தின் தேசிய நீர் இயக்கத்தின் செய்தியை தெரிவிக்கும் நோக்கில் ஜெய்ப்பூரில் இருந்து காணொலி மூலம் காமாக்யா விரைவு ரயிலை குடியரசுத் துணைத்தலைவர் கொடியசைத்து தொடங்கி வைத்தார். மத்திய ஜல்சக்தி துறை அமைச்சர் திரு. கஜேந்திர சிங் ஷெகாவத், திரிபுரா முதலமைச்சர் திரு மாணிக் சஹா, கார்நாடக மாநில துணை முதலமைச்சர் திரு. டி.கே. சிவக்குமார் மற்றும் பிற வெளிநாட்டு பிரதிநிதிகள் மற்றும் மூத்த அதிகாரிகள் கலந்து கொண்டனர்.
Release ID – 1957410
AD/PKV/KRS
(Visitor Counter : 37
மனித வள மேம்பாட்டு அமைச்சகம்
10 மற்றும் 12 ஆம் வகுப்புகளுக்கு எஞ்சியுள்ள தேர்வுகளுக்கான தேதிகளை அறிவித்தார் மத்திய மனிதவள மேம்பாட்டுத் துறை அமைச்சர்.
மத்திய இடைநிலைக் கல்வி வாரியத்தின்  10 மற்றும் 12 ஆம் வகுப்புகளுக்கு எஞ்சியுள்ள தேர்வுகளுக்கான தேதிகளை மத்திய மனிதவள மேம்பாட்டுத் துறை அமைச்சர் திரு ரமேஷ் பொக்ரியால் `நிஷாங்க்' இன்று புதுடெல்லியில் அறிவித்தார். 10 ஆம் வகுப்புகளுக்கான தேர்வுகள் வடகிழக்கு டெல்லியில் மட்டும் நடைபெறும் என்றும், 12 ஆம் வகுப்புகளுக்கான தேர்வுகள் வடகிழக்கு டெல்லி உள்பட நாடு முழுக்க நடைபெறும் என்றும் அவர் தெரிவித்தார். அனைத்துத் தேர்வுகளும் காலை 10.30 மணி முதல் மதியம் 1.30 மணி வரையில் நடைபெறும்.
முன்னர் மே 5 ஆம் தேதி இணையவழி கலந்துரையாடலில் பங்கேற்ற திரு பொக்ரியால், சி.பி.எஸ்.இ. 10 மற்றும் 12 ஆம் வகுப்புகளுக்கு எஞ்சியுள்ள தேர்வுகள் ஜூலை 1 முதல் 15 ஆம் தேதிக்குள் நடைபெறும் என்று கூறியிருந்தார்.
தேர்வுக்கான தேதிகளை அறிவிக்கும்போது, மாணவர்கள் தயார்படுத்திக் கொள்வதற்குப் போதிய அவகாசம் அளிப்பதை உறுதி செய்வதற்கு மத்திய மனிதவள மேம்பாட்டு அமைச்சகம் சிறப்பு கவனம் செலுத்தும் என்று அமைச்சர் தெரிவித்துள்ளார். மாணவர்கள் மற்றும் ஆசிரியர்களின் ஆரோக்கியம் பாதுகாக்கப் படுவதை உறுதி செய்ய, தேர்வுகளின் போது தனி நபர் இடைவெளி நடைமுறைகளைப் பின்பற்ற சி.பி.எஸ்.இ.-க்கு அறிவுறுத்தப் பட்டிருப்பதாக அமைச்சர் தெரிவித்துள்ளார். தேர்வு எழுதும் மாணவ, மாணவியருக்கு அமைச்சர் நல்வாழ்த்துகளைத் தெரிவித்துக் கொண்டுள்ளார்.
10 ஆம் வகுப்பு தேதி விவரங்களுக்கு இங்கே கிளிக் செய்யவும்
12 ஆம் வகுப்பு தேதி விவரங்களுக்கு இங்கே கிளிக் செய்யவும்
ரசாயனம் மற்றும் உரங்கள் அமைச்சகம்
ரசாயன உரங்கள் பயன்பாட்டைக் குறைத்தல்
உடல் நலத்திற்கு ஊறு விளைவிக்கும் ரசாயன உரங்கள் மற்றம் பூச்சி மருந்துகளின் பயன்பாட்டுக்கு பதிலாக இயற்கை விவசாயத்தை மத்திய அரசு பிரபலப்படுத்தி வருகிறது. பாரம்பரிய வேளாண் வளர்ச்சித்திட்டத்தின் கீழ் அனைத்து மாநிலங்களிலும் இயற்கை விவசாய நடவடிக்கைகள் மேற்கொள்ளப்படுகின்றன. விவசாயிகளுக்கு 3 ஆண்டுகளுக்கு ஹெக்டேருக்கு ரூ.50,000 வீதம் நிதியுதவி அளிக்கப்படுகிறது. இதில், விதைகள், உயிரி உரங்கள், உயிரிப் பூச்சிக் கொல்லி மருந்துகள் இயற்கை உரம், மண்புழு உரம் போன்ற இயற்கை வேளாண் இடுபொருட்கள் வாங்க ரூ. 31,000 மூன்று ஆண்டுகளுக்கு விவசாயிகளின் வங்கிக் கணக்கில் நேரடியாக செலுத்தப்படுகிறது.
தமிழ்நாட்டில் கடந்த 3 ஆண்டுகளில் முறையே 11,10,332 மெட்ரிக் டன், 9,17,602 மெட்ரிக்டன், 11,81,116.10 மெட்ரிக் டன், இயற்கை உரங்கள் உற்பத்தி செய்யப்பட்டுள்ளது. இத்தகவல்களை மத்திய ரசாயனம் மற்றும் உரத்துறை அமைச்சர் திரு மன்சுக் மாண்டவியா மக்களவையில் எழுத்து மூலம் அளித்த பதிலில் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780179
----
(Visitor Counter : 258
பிரதமர் அலுவலகம்
ஷியாமாஜி கிருஷ்ணா வர்மாவின் புண்ணிய திதியில் பிரதமர் அவரை நினைவுகூர்ந்துள்ளார்
ஷியாமாஜி கிருஷ்ணா வர்மாவின் புண்ணிய திதியில் பிரதமர் திரு.நரேந்திர மோடி அவருக்கு புகழஞ்சலி செலுத்தியுள்ளார்.
நமது சுதந்திரப் போராட்டத்திற்கு ஷியாமாஜி கிருஷ்ணா வர்மாவின் நினைவுகூரத்தக்க பங்களிப்பு ஒவ்வொரு இந்தியரும் பெருமிதம் கொள்ளத்தக்கது என்று பிரதமர் கூறியுள்ளார்.
டுவிட்டர் செய்தியில் பிரதமர் கூறியிருப்பதாவது;
“துணிச்சல்மிக்க ஷியாமாஜி கிருஷ்ணா வர்மாவை அவரது புண்ணிய திதியில் நினைவுகூர்கிறேன். நமது சுதந்திரப் போராட்டத்திற்கு அவரது நினைவுகூரத்தக்க பங்களிப்பு ஒவ்வொரு இந்தியரும் பெருமிதம் கொள்ளத்தக்கது. 2003 ஆம் ஆண்டு ஜெனிவாவிலிருந்து அவரது அஸ்தியை மீண்டும் கொண்டு வர முடிந்தது எனது வாழ்க்கையின் மிக முக்கிய தருணங்களில் ஒன்றாக நிலைத்துள்ளது.”
நிதி அமைச்சகம்
2021-22ல் இந்தியாவின் உணவு தானிய உற்பத்தி 315.7 மில்லியன் டன் அளவைத் தொட்டது
பருவநிலை மாற்ற சவால்களை மீறி 2021-22ல் இந்தியாவின் உணவு தானிய உற்பத்தி சாதனை அளவான 315.7 மில்லியன் டன்களை தொட்டது என்று மத்திய நிதி அமைச்சர் திருமதி நிர்மலா சீதாராமன் நாடாளுமன்றத்தில் தாக்கல் செய்த பொருளாதார ஆய்வு அறிக்கையில் கூறியுள்ளார். மேலும், 2022-23க்கான முதல் முன்கூட்டிய மதிப்பீடுகளின்படி , நாட்டின் மொத்த உணவு தானிய உற்பத்தி 149.9 மில்லியன் டன்களாக மதிப்பிடப்பட்டுள்ளது, இது முந்தைய ஐந்து ஆண்டுகளின்  சராசரி காரீஃப் உணவு தானிய உற்பத்தியை விட அதிகமாகும். பருப்பு வகைகளின் உற்பத்தியும் கடந்த ஐந்து ஆண்டுகளில் சராசரியாக 23.8 மில்லியன் டன்களை விட அதிகமாக உள்ளது என்று ஆய்வு தெரிவிக்கிறது.
கால்நடை பராமரிப்பு, பால் பண்ணை மற்றும் மீன்வளம்
இந்திய விவசாயத்தின் தொடர்புடைய துறைகளான கால்நடைகள், வனம் மற்றும் மரம் வெட்டுதல், மீன்பிடித்தல் மற்றும் மீன்வளர்ப்பு ஆகியவை படிப்படியாக வலுவான வளர்ச்சியின் துறைகளாக மாறி, சிறந்த பண்ணை வருமானத்திற்கான ஆதாரமாக மாறிவருகின்றன என்று ஆய்வு கூறுகிறது.
கால்நடைப் பராமரிப்பு துறையானது 2014-15 முதல் 2020-21 வரையிலான காலத்தில் 7.9 சதவிகிதம் வளர்ச்சியடைந்தது. இதேபோல், மீன்வளத் துறையின் ஆண்டு சராசரி வளர்ச்சி விகிதம் 2016-17 முதல் சுமார் 7 சதவீதமாக உள்ளது. எட்டு கோடிக்கும் அதிகமான விவசாயிகளுக்கு நேரடியாக வேலைவாய்ப்பு அளிக்கும் பால்வளத் துறை, முட்டை மற்றும் இறைச்சி போன்ற பொருட்களுடன் முக்கியமானதாகும். உலக அளவில் பால் உற்பத்தியில் இந்தியா முதலிடத்திலும், முட்டை உற்பத்தியில் மூன்றாவது இடத்திலும், இறைச்சி உற்பத்தியில் எட்டாவது இடத்திலும் உள்ளதாக கணக்கெடுப்பு சுட்டிக்காட்டுகிறது.
தொடர்புடைய துறைகளின் முக்கியத்துவத்தை உணர்ந்து, உள்கட்டமைப்பை மேம்படுத்தவும், உற்பத்தித்திறனை மேம்படுத்தவும் மற்றும் நோய்க் கட்டுப்பாட்டை மேம்படுத்தவும் அரசாங்கம் பல நடவடிக்கைகளை எடுத்துதுள்ளது. கால்நடை வளர்ப்பு உள்கட்டமைப்பு மேம்பாட்டு நிதியின் கீழ், மொத்தம் ரூ.3,731.4 கோடி செலவில் 116 திட்டங்களுக்கு ஒப்புதல் அளிக்கப்பட்டுள்ளது. மொத்தம் ரூ 15,000 கோடி ஒதுக்கீட்டில் இந்தத் திட்டம் தொடங்கப்பட்டது.
பிரதமர் மத்ஸ்ய சம்பதா யோஜனா, மொத்தம் ரூ.20,050 கோடி. இந்தியாவில் மீன்பிடித் துறையில் இதுவரை இல்லாத மிக உயர்ந்த முதலீட்டைக் குறிக்கிறது, மீனவர்கள், மீன் விவசாயிகள் மற்றும் சமூக-பொருளாதார மேம்பாட்டை உறுதி செய்யும் அதே வேளையில் மீன்வளத் துறையின் நிலையான மற்றும் பொறுப்பான வளர்ச்சியை இயக்குவதற்காக நாடு முழுவதும் 21ம்- நிதியாண்டு முதல் 25–ம் நிதியாண்டு வரை ஐந்து ஆண்டுகளில் செயல்படுத்தப்படும்.
உணவு பாதுகாப்பு
இந்தியாவில் உணவு மேலாண்மைத் திட்டமானது விவசாயிகளிடமிருந்து லாபகரமான விலையில் உணவு தானியங்களை கொள்முதல் செய்தல், நுகர்வோருக்கு, குறிப்பாக சமூகத்தின் பாதிக்கப்படக்கூடிய பிரிவினருக்கு மலிவு விலையில் விநியோகம் செய்தல் மற்றும் உணவுப் பாதுகாப்பு மற்றும் விலை நிலைத்தன்மைக்காக உணவு கையிருப்புப் பராமரித்தல் ஆகியவற்றை உள்ளடக்கியதாக கணக்கெடுப்பு விவரிக்கிறது. தேசிய உணவுப் பாதுகாப்புச் சட்டத்தின் கீழ் 2023 ஜனவரி 1 முதல் ஓராண்டுக்கு சுமார் 81.35 கோடி பயனாளிகளுக்கு இலவச உணவு தானியங்களை வழங்க அரசு முடிவு செய்துள்ளது. மேலும், ஏழைகளின் நிதிச் சுமையை நீக்க, பிற நலத் திட்டங்களின் கீழ் உணவு மானியங்களுக்காக இந்த காலகட்டத்தில் ரூ 2 லட்சம் கோடிக்கும் அதிகமாக செலவழிக்கப்பட்டுள்ளது என்று கணக்கெடுப்பு கூறுகிறது.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1894899
பிரதமர் அலுவலகம்
77வது சுதந்திர தின வாழ்த்து தெரிவித்த உலக தலைவர்களுக்கு பிரதமர் நன்றி
பிரதமர் திரு நரேந்திர மோடி, 77வது சுதந்திர தின வாழ்த்துகளைத் தெரிவித்த உலக தலைவர்களுக்கு நன்றி தெரிவித்தார்.
மாலத்தீவு அதிபரின் ட்வீட்டிற்குப் பதிலளித்த பிரதமர்,
"சுதந்திர தின வாழ்த்துக்களுக்கு நன்றி, அதிபர் இப்ராகிம் முகமது சோலிஹ்." என்று கூறியுள்ளார்.
பூடான் பிரதமரின் ட்வீட்டிற்கு பதிலளித்த பிரதமர் கூறியதாவது;
" சுதந்திர தின வாழ்த்துகளுக்கு நன்றி, பூடான் பிரதமர் டாக்டர் லோடே ஷெரிங்."
நேபாள பிரதமர் அலுவலகம் விடுத்துள்ள ட்வீட்டிற்கு பதிலளித்து பிரதமர் கூறியதாவது;
"பிரதமர் புஷ்ப கமல் தஹல் பிரசந்தா, உங்கள் அன்பான வாழ்த்துக்களுக்கு நன்றி."
பிரான்ஸ் அதிபரின் ட்வீட் ஒன்றிற்கு பதிலளித்த பிரதமர்,
“உங்கள் அன்பான வாழ்த்துக்களுக்கு நன்றி, அதிபர் இம்மானுவேல் மக்ரோன். எனது பாரிஸ் பயணத்தை நான் அன்புடன் நினைவு கூர்ந்து, இந்தியா-பிரான்ஸ் உறவுகளை மேம்படுத்துவதில் உங்கள் ஆர்வத்தை பாராட்டுகிறேன்’’ என்று கூறியுள்ளார்.
மொரிஷியஸ் பிரதமரின் ட்வீட்டிற்கு பதிலளித்த பிரதமர்,
“பிரதமர் பிரவிந்த் குமார் ஜக்நாத், உங்கள் இதயப்பூர்வமான வாழ்த்துக்களுக்கு நன்றி’’ என்று தெரிவித்துள்ளார்.
சிறப்பு சேவைகள் மற்றும் கட்டுரைகள்
ரூ.2.01 கோடி மதிப்புள்ள 4.171 கிலோ தங்கத்தை சென்னை விமான நிலைய சுங்கத்துறை பறிமுதல் செய்ததுடன், 2 பேர் கைது செய்யப்பட்டனர்
ரகசிய புலனாய்வு தகவலின் அடிப்படையில், துபாயிலிருந்து விமானத்தில் வந்த ஐந்து பயணிகள் மற்றும் மற்றொரு விமானத்தில் வந்த இரண்டு பயணிகளை சுங்கத்துறையின் விமான நிலைய நுண்ணறிவுப் பிரிவு அதிகாரிகள் இடைமறித்து சோதனையிட்டனர்.
முதல் நிகர்வில் 2.493 கிலோ எடை கொண்ட 24 காரட் தங்க கட்டிகள் மறைத்து எடுத்து வந்தது கண்டுபிடிக்கப்பட்டது. இதன் மதிப்பு ரூ.1.20 கோடி ஆகும். இந்த தங்கத்தை பறிமுதல் செய்ததுடன் பயணி ஒருவரை சுங்கத்துறை அதிகாரிகள் கைது செய்தனர்.
இரண்டாவது நிகழ்வில் கொழும்புவில் இருந்து வந்த விமானத்தில் பயணம் செய்த 12 பயணிகளிடமிருந்து ரூ.48 லட்சம் மதிப்புள்ள 992 கிராம் தங்கம் பறிமுதல் செய்யப்பட்டது.
இந்த நிகழ்வுகள் நேற்று நடைபெற்ற நிலையில், இன்று அதிகாலை துபாயில் இருந்து வந்த விமானத்தில் பயணம் செய்த பயணி ஒருவரை சோதனையிட்டதில் 686 கிராம் எடை கொண்ட தங்கம் பறிமுதல் செய்யப்பட்டது. இதன் மதிப்பு ரூ. 33.05 லட்சம். அந்த பயணி கைது செய்யப்பட்டுள்ளார். மேலும் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை முதன்மை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
தகவல் மற்றும் ஒலிபரப்பு அமைச்சகம்
53-வது இந்திய சர்வதேச திரைப்பட விழாவின் தொடக்க நிகழ்ச்சியில் பிரபல ஸ்பெயின் திரைப்பட இயக்குநர் கார்லோஸ் சவுரா, சத்யஜித் ரே வாழ்நாள் சாதனையாளர் விருது வழங்கி கவுரவிக்கப்பட்டார்
கோவாவில் இன்று  தொடங்கிய 53-வது இந்திய சர்வதேச திரைப்பட விழாவின் தொடக்க நிகழ்ச்சியில் பிரபல ஸ்பெயின் திரைப்பட இயக்குநர் கார்லோஸ் சவுராவுக்கு, சத்யஜித் ரே வாழ்நாள் சாதனையாளர் விருது வழங்கி கவுரவிக்கப்பட்டது.
சர்வதேச திரைப்படத்துறையில் ஸ்பெயின் இயக்குநர் ஆற்றிய பங்களிப்பை பாராட்டும் வகையில் அவருக்கு இவ்விருது அளிக்கப்பட்டது. அவரது சார்பாக அவருடைய மகள் அன்னா சவுரா இவ்விருதைப் பெற்றுக் கொண்டார்.
இவ்விருது கிடைத்தது குறித்து காணொலி காட்சி வாயிலாக மகிழ்ச்சியை வெளிப்படுத்திய கார்லோஸ் சவுரா, மூச்சுக்குழாய் அழற்சி பாதிப்பிலிருந்து குணமடைந்து வரும் நிலையில், தம்மால் நிகழ்ச்சியில், கலந்து கொள்ள முடியவில்லை என்று கூறினார். தமக்கு இவ்விருதை அளித்த திரைப்படவிழா அமைப்பாளர்களுக்கு அவர் நன்றி தெரிவித்துக்கொண்டார்.
இவ்விருதைப் பெற்ற ஸ்பெயின் திரைப்பட இயக்குநருக்கு வாழ்த்துத் தெரிவித்துள்ள மத்திய தகவல் மற்றும் ஒலிபரப்புத்துறை அமைச்சர் திரு அனுராக் சிங் தாக்கூர், திரைப்படத் தயாரிப்பில் தமது வாழ்க்கையையே அவர் அர்ப்பணித்துள்ளதாக கூறினார். திரைப்படத் தயாரிப்பு மற்றும் ஒலிப்பதிவில் அவர் சிறந்து விளங்கினார் என்றும் குறிப்பிட்டார்.
-------
(MSV/IR/KPG/KRS
(Visitor Counter : 94